Chordata

Os cordausCon a variant cordato (ditos cientificament Chordata, d'o latín chorda, cuerda, cordón) son un tipo morfolochico, considerau en zoolochía, d'animals que presentan a lo menos en beluna d'as suyas fases de desarrollo una estructura dita notocorda u cuerda dorsal.

Os cordaus, dende o punto de vista evolutivo, son un grupo d'animals muit important, porque ye o grupo que as suyas especies plegan ta la mas gran diversidat de nichos ecolochicos, y son as que han amostrau una capacidat mas gran d'adaptación ta ambients mas diferents, sobretot, en tierra firme, anque muchas especies son tamién de tot acuaticas u anfibias. Entre os cordatos destaca a suya capacidat d'autorregulación y organización interna, y a posibilidat de puyar y mantenir a temperatura corporal en bels grupos (mamiferos y aus prencipalment). Ixes y atros factors van fer mas gran a suya complexidat y van meter, en o suyo momento, a la suya desposición una capacidat unica ta controlar as suyas reaccions metabolicas y a perfección d'un sistema niervoso mas complexo.

 Caracteristicas chenerals d'os cordatos 
 Simetria bilateral, con o cuerpo segmentau, con tres capas cherminals y un celoma bien diferenciau.
 Cordón niervoso siempre dorsal. A partir d'iste cordón, en os animals mas complexos, se desarrolla o cerebro y a miollo espinal.
 Estructura de sostentación, en posición dorsal, clamada notocorda. S'expande de largo por tot o cuerpo y en bels animals i remane durant toda a vida. En atros (a mayoría) se torna en o esquinazo antes de naixer.
 En a suya fase larval, toz tienen fendillas branquials en a farinche. Os vertebraus terrestres las pierden antes de naixer.
 Tienen un sistema dichestivo completo, con boca y ano.
 Se reproducen sexualment, en amás gran parte d'os casos os sexos son separaus.
 A fecundación puet ser tanto interna como esterna. D'entre os animals que la fan interna n'i hai que fican uevos y n'i hai que no.
 O corazón ye en posición ventral.
 O escleto ye por adintro de l'organismo, y puet estar cartilachinoso u osio.
 Tienen musculatura estriada.
 Tienen coda dimpués de naixer.
 Tienen una farinche tremada (que tien dos funcions: dichestiva y respiradera).
 Epineura.

 Clasificación d'os cordaus 
N'i hai dos subtipos: vertebraus y procordaus y dintro d'ellos muitismas atras subclases:
 Cordadaus.
 Cefalocordaus.
 Urocordaus.
 Thaliacea.
 Ascidiacea.
 Larvacea.
 Vertebraus.
 Pteraspidomorphi (extinguius).
 Placodermos (extinguius).
 Ostracodermos (extinguius).
 Ciclostomos.
 Lampredas y Mixinidos.
 Condrictios.
 Elasmobranquios.
 Galeomorphi.
 Heterodontiformes.
 Lamniformes.
 Orectolobiformes.
 Carcharhiniformes.
 Squatinomorphi.
 Squalomorphi.
 Hexanchiformes.
 Squaliformes.
 Pristiophoriformes.
 Batoidea.
 Rajiformes.
 Pristiformes.
 Torpediniformes.
 Myliobatiformes.
 Holocephali.
 Hipotremos.
 Osteictios.
 Actinopterichios.
 Sarcopterichios.
 Amphibia.
 Reptilia.
 Aves.
 Mammalia.

 Clasificación actual 
Como a taxonomía ye cambeando de contino a mida que s'enanta en as investigacions sobre os organismos y sobre os taxa, hue s'ha deixau d'emplegar agrupacions que se consideran artificials como yeran os Agnatos (peixes sin de bariellas) y os Gnatostomaus (peixes que sí que en teniban, actualment ficaus en un grupo de vertebraus clamaus Cephalaspidomorphi -cefalaspidomorfos-). Atro nombre que incluye a os vertebraus y tamién a atros organismos ye Craneata, que encara s'emplega actualment.

En os vertebraus d'os grupos d'as aves, mamiferos, reptils, anfibios y peixes, a cuerda dorsal només i ye present en a cría, porque dimpuesas se va substituyindo por o esquinazo.

Notas

Referencias

 Vinclos externos 

  A branca d'os cordaus en l'arbol filochenico d'a vida.

*